
R A P O R T

asupra proiectului de Lege privind aprobarea Ordonanţei de urgenţă a Guvernului nr.121/2002 pentru modificarea Legii nr.416/2001 privind venitul minim garantat


În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei de urgenţă a Guvernului nr.121/2002 pentru modificarea Legii nr.416/2001 privind venitul minim garantat, trimis comisiei cu adresa nr. 494 din 7 octombrie 2002.


La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

3. Comisia pentru drepturile omului, culte şi problemele minorităţilor naţionale;

4. Comisia pentru administraţie publică, amenajarea teritoriului şi echilibru ecologic.

Comisia a fost investită cu dezbaterea şi avizarea proiectului de lege mai sus menţionat în procedură de urgenţă.

Proiectul de lege face parte din categoria legilor ordinare, conform prevederilor constituţionale.

Proiectul de lege are ca obiect de reglementare completarea Legii nr.416/2001 privind venitul minim garantat, cu un nou capitol care reglementează ajutorul pentru încălzirea locuinţei în perioada 1 noiembrie 2002 – 31 martie 2003.

Comisia propune plenului aprobarea proiectului de lege întrucât a fost necesară adoptarea unui nou act normativ pentru a reglementa procedura de acordare a ajutoarelor pentru încălzirea locuinţei în perioada 1 noiembrie 2002 – 31 martie 2003 deoarece Ordonanţa de urgenţă a Guvernului nr.6/2002 care reglementa această procedură pentru perioada ianuarie - martie 2002 are caracter temporar.


La dezbaterea acestui proiect de lege a participat ca invitat, din partea Ministerului Muncii şi Solidarităţii Sociale, d-l Dumitru Călinoiu – director general.

La lucrările comisiei au fost prezenţi 19 deputaţi, din totalul de 20 membri ai comisiei.

În urma dezbaterii proiectului de lege în şedinţa extraordinară din data de 12 noiembrie 2002, Comisia propune adoptarea acestuia cu următoarele modificări:

I. Amendament admis
Nr. crt.
Text iniţial
Text propus de comisie

(autorul amendamentului)
Motivarea

propunerii amendamentelor

0
1
2
3

1
Art.229. – Sumele reprezentând cheltuielile cu încălzirea locuinţei privind consumul de energie termică sau de gaze naturale, plătite direct de titulari, precum şi cele achitate de primari furnizorilor se vor colecta în conturile de tip escrow, deschise la bănci de către distribuitorii şi producătorii de energie termică sau de gaze naturale. 


Se propune reformularea textului după cum urmează:

“Art.229. – Sumele reprezentând cheltuielile cu încălzirea locuinţei privind consumul de energie termică sau de gaze naturale, plătite direct de titulari, precum şi cele achitate de primari furnizorilor se vor colecta în conturile de tip angajament scris în păstrarea unui terţ (escrow), deschise la bănci de către distribuitorii şi producătorii de energie termică sau de gaze naturale.”

Autori: deputaţii Adrian Mărăcineanu şi Tudor Mohora


Terminologia de specialitate străină “tip escrow” se cere a fi tradusă şi în limba română, pentru a fi înţeleasă de toţi şi în concordanţă cu legea pentru protecţia limbii române adoptată de Camera Deputaţilor.

II. Amendamente respinse

În cursul dezbaterii, Comisia a respins următoarele amendamente:

Nr. crt.
Text iniţial
Amendamentul propus şi autorul acestuia
Motivare

0
1
2
3

1
Articolul 221, litera a)

a) familiilor al căror venit net mediu lunar pe membru de familie se situează până la 1.053.000 lei li se acordă o sumă de 980.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;


D-l deputat Tudor Mohora propune reformularea literei a) a art.221 după cum urmează:

“a) familiilor şi persoanelor singure al căror venit net mediu lunar pe membru de familie, respectiv al unei persoane singure, se situează până la 1.053.000 lei li se acordă o sumă de 980.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;”


Argumente pentru susţinere:

Pentru o mai bună redactare şi pentru a se înţelege că şi persoanele singure se încadrează în aceste limite.

Argumente pentru respingere:

Preambulul art.221 se referă atât la familii cât şi la persoane singure, completarea fiind inutilă.






2
Art.221. – Familiile şi persoanele singure cu venituri reduse, care utilizează pentru încălzirea locuinţei energie termică furnizată de sisteme centralizate, beneficiază de ajutor pentru încălzirea locuinţei după cum urmează:

a) familiilor al căror venit net mediu lunar pe membru de familie se situează până la 1.053.000 lei li se acordă o sumă de 980.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

b) familiilor al căror venit net mediu lunar pe membru de familie se situează între 1.053.001 lei şi 1.287.000 lei li se acordă o sumă de 588.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

c) familiilor al căror venit net mediu lunar pe membru de familie se situează între 1.287.001 lei şi 1.638.000 lei li se acordă o sumă de 294.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

d) familiilor al căror venit net mediu lunar pe membru de familie se situează între 1.638.001 lei şi 2.106.000 lei li se acordă o sumă de 154.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală.
D-na deputat Paula Ivănescu şi d-l deputat Gheorghe Barbu propun modificarea textului după cum urmează:

“Art.221. – Familiile şi persoanele singure cu venituri reduse, care utilizează pentru încălzirea locuinţei energie termică furnizată de sisteme centralizate, beneficiază de ajutor pentru încălzirea locuinţei după cum urmează:

a) familiilor al căror venit net mediu lunar pe membru de familie se situează până la 1.053.000 lei li se acordă o sumă de 1.050.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

b) familiilor al căror venit net mediu lunar pe membru de familie se situează între 1.053.001 lei şi 1.287.000 lei li se acordă o sumă de 630.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

c) familiilor al căror venit net mediu lunar pe membru de familie se situează între 1.287.001 lei şi 1.638.000 lei li se acordă o sumă de 315.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

d) familiilor al căror venit net mediu lunar pe membru de familie se situează între 1.638.001 lei şi 2.106.000 lei li se acordă o sumă de 165.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală.”
Argumente pentru susţinere:

Preţul gigacaloriei a crescut la 1 noiembrie 2002 cu 145,5% faţă de 30 ianuarie 2002. Comparativ cu perioada 1 noiembrie 2000 – 31 martie 2001, când cu ajutorul acordat se puteau cumpăra 1,28 Gcal, în perioada 1 noeimbrie 2002 – 31 martie 2003 se vor putea cumpăra doar 1,22 Gcal.

Argumente pentru respingere:

Acordarea unor ajutoare pentru încălzirea locuinţelor în cuantum mărit cu 5% faţă de propunerea iniţiatorului nu se justifică întrucât s-a avut în vedere atât ajustarea cu inflaţia a ajutoarelor respective acordate în 2002, dar şi mărirea cu 40% a cuantumului venitului pe membru de familie luat în calcul pentru calificare la ajutor pentru încălzirea locuinţei, ceea ce presupune un număr sporit de beneficiari faţă de anul 2002.











3
Art.222. – Familiile şi persoanele singure cu venituri reduse, care utilizează pentru încălzirea locuinţei gaze naturale, beneficiază de ajutor pentru încălzirea locuinţei, după cum urmează:

a) familiilor al căror venit net mediu lunar pe membru de familie se situează până la 1.053.000 lei li se acordă o sumă de 500.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

b) familiilor al căror venit net mediu lunar pe membru de familie se situează între 1.053.001 lei şi 1.287.000 lei li se acordă o sumă de 300.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

c) familiilor al căror venit net mediu lunar pe membru de familie se situează între 1.287.001 lei şi 1.638.000 lei li se acordă o sumă de 150.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală.
D-na deputat Paula Ivănescu şi d-l deputat Gheorghe Barbu propun modificarea textului după cum urmează:

“Art.222. – Familiile şi persoanele singure cu venituri reduse, care utilizează pentru încălzirea locuinţei gaze naturale, beneficiază de ajutor pentru încălzirea locuinţei, după cum urmează:

a) familiilor al căror venit net mediu lunar pe membru de familie se situează până la 1.053.000 lei li se acordă o sumă de 540.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

b) familiilor al căror venit net mediu lunar pe membru de familie se situează între 1.053.001 lei şi 1.287.000 lei li se acordă o sumă de 324.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală;

c) familiilor al căror venit net mediu lunar pe membru de familie se situează între 1.287.001 lei şi 1.638.000 lei li se acordă o sumă de 162.000 lei, dar nu mai mare decât cheltuielile cu încălzirea şi apa caldă menajeră, confirmate de asociaţia de proprietari/chiriaşi ori de factura individuală.”
Argumente pentru susţinere:

Preţul gigacaloriei a crescut la 1 noiembrie 2002 cu 145,5% faţă de 30 ianuarie 2002. Comparativ cu perioada 1 noiembrie 2000 – 31 martie 2001, când cu ajutorul acordat se puteau cumpăra 1,28 Gcal, în perioada 1 noeimbrie 2002 – 31 martie 2003 se vor putea cumpăra doar 1,22 Gcal.
Argumente pentru respingere:

Ordonanţa de urgenţă a Guvernului fiind în vigoare din 25.09.2002 cererile solicitanţilor s-au depus deja şi ajutoarele au început să se acorde. Propunerea ar crea efecte birocratice şi financiare dificil de susţinut.






Comisia a propus aprobarea proiectului cu 8 voturi pentru, 6 voturi împotrivă şi 2 abţineri.

PREŞEDINTE,





SECRETAR,

Smaranda DOBRESCU




Ion MÎNZÎNĂ 

Întocmit, 

Consilier Elena ANGHEL

